Hulu-navnet kommer til Danmark i næste uge

Efter de seneste prisstigninger ryster Disney+ nu posen. Fra den 8. oktober bliver Star-kategorien på forsiden af Disney+ til Hulu-kategorien. Det betyder, at Disney+ får seks brand-kategorier på tjenesten: Disney, Pixar, Star Wars, Marvel, National Geographic og nu Hulu.

Disney har længe brugt Star-sektionen som sin internationale underholdningshylde, men fra onsdag den 8. oktober bliver den altså officielt skiftet ud med Hulu. Det betyder dig ikke ændringer i indholdet.

Alt indhold forbliver det samme fortæller Disney+. I USA giver Hulu adgang til en række serier og film fra blandt andre ABC, FX og 20th Television – indhold, der typisk har lidt mere kant og retter sig mod et voksent publikum. Men det får vi altså ikke adgang til herhjemme.

Et hårdt efterår

Disney har haft et hårdt efterår, hvor kontroverser i USA førte til et tab på næsten to millioner abonnenter. Derfor er timingen næppe tilfældig: Med lanceringen af Hulu som globalt brand forsøger Disney at vise, at de stadig kan levere indhold, der er værd at betale for – også selv om prisen på Disney+ herhjemme for nylig blev sat i vejret.

LÆS MERE: Nu har Disney+ igen hævet priserne.

Hulu-navnet kommer til Danmark i næste uge