Disney+ hæver priserne igen

Priserne på Disney+ hæves igen, knap et år efter sidste prisstigning. Standard-abonnementet stiger med 10 kr. på månedsbasis, mens det dyrere Premium-abonnement, med bla. 4K og Dolby Atmos, stiger 20 kr. på månedsbasis. Den billigste pakke, Standard pakken med reklamer, undgår prisstigningen og koster fortsat 49 kr. per måned.

Herunder er en oversigt over prisstigningerne:

Disney+ Standard (med reklamer) koster fortsat 49 kr/måned.

Disney+ Standard stiger fra 79 til 89 kr/måned og fra 790 til 890 kr/år.

Disney+ Premium stiger fra 109 til 129 kr/måned og fra 1090 til 1290 kr/år.

De nye priser træder i kraft med det samme for nye abonnenter, mens eksisterende brugere først går de højere priser i møde den 21. november. Disney har dog ikke begrundet en prisstigning på Disney+.

Læs også: Nvidia Shield TV får opdatering 9 år efter lancering

Disney+ hæver priserne igen