Disney+ hæver priserne

Når det regner på præsten, drypper det på degnen. Og når streamingtjenesterne hæver priserne for abonnenter i et land, plejer de andre lande at følge kort efter. Nu har Disney+ advaret om prisstigninger på op til 25 procent for de amerikanske abonnenter.

De træder i kraft i midten af oktober måned og for at retfærdiggøre dem, bliver live-nyhederne fra ABC News en del af pakken. Det skriver nyhedstjenesten Bloomberg.

Det bliver det reklamebaserede abonnement, der stiger mest. Det vil stige med 25 procent til 9,99 dollars om måneden, svarende til knapt 70 kroner. Disney+ uden reklamer vil stige 14 procent til 15,99 dollar (109 kroner).

Herhjemme koster det allerede 109 kroner om måneden, hvis man have Premium-abonnement med mulighed for at se 4K HDR-indhold. Et standardabonnement med reklamer koster herhjemme 49 kroner – og uden reklamer koster det 79 kroner om måneden.

Senest priserne steg herhjemme, var den 1. november sidste år, hvor også det reklamebaserede abonnement blev introduceret.

Det er endnu ikke meldt ud, om priserne vil stige i andre lande end USA.

Læs også: Disney+ slår ned på kontodeling.

Disney+ hæver priserne