Den lille havfrue svømmer ind på Disney+ til september

Disney har de seneste år været i fuld gang med at skabe liveaction-udgaver af deres velkendte klassiskere. Løvernes Konge, Aladdin og Mulan er nogle af dem, som foreløbigt er blevet opdateret med rigtige skuespillere og fotorealistisk CGI. Nu lander seneste skud på den stamme snart på Disney+, når Den lille havfrue bliver tilgængelig den 6. september.

Disney's #TheLittleMermaid is making a splash at home! Stream it September 6 on @DisneyPlus! pic.twitter.com/fCD1rAZOqr
— The Little Mermaid (@LittleMermaid) August 7, 2023

Filmen tager afsæt i historien, som vi kender fra tegnefilmen, der udkom i 1989. Ariel er en havfrue, som længes efter at opleve livet på land. Og stik i mod sin fars befalinger besøger hun overfladen, hvilket sætter gang i eventyret, der involverer en prins, en havheks og en helt ny verden.

Det lyder jo alt sammen idyllisk, men annonceringen af filmen var alt andet end det. Især Twitter (nu X) svømmede over med vrede tweets under hashtagget #NotMyAriel. Disney havde nemlig castet den sorte skuespiller Halle Bailey i titelrollen. Det vakte harme hos fans, der synes det var for langt væk fra originalen.

Det afledte også såkaldt review-bombing på sider som Metacritic og IMDb, hvor sidstnævnte har en advarsel i toppen, der fortæller at de har registreret “uregelmæssige mønstre” i anmeldelserne. Og derfor har foretaget en alternativ beregning af gennemsnittet.

Ikke desto mindre klarede filmen sig glimrende i biograferne og nu kan alle med et Disney+-abonnement så snart få syn for sagen eller gense Den lille havfrue derhjemme.

Den lille havfrue svømmer ind på Disney+ til september